ORP Kaszub (1921)

ORP Kaszub oli Puolan laivastolle Versaillesin rauhansopimuksen mukaisesti luovutettu Saksan keisarillisen laivaston torpedovene SMS V-108, joka oli siten 1918 itsenäistyneen maan laivaston ensimmäisiä aluksia.

 Valmistus 
Alankomaiden hallitus tilasi aluksen Stettiner Maschinenbau A. G. Vulcanilta Stettinistä Saksasta nimellä Hr. Ms. Z-4 ja sen köli laskettiin vuonna 1914 telakkanumerolla 356. Ensimmäisen maailmansodan puhjettua Saksan hallitus takavarikoi 10. elokuuta 1914 telakalla olleen aluksen yhdessä sen kolmen sisaraluksen kanssa. Se laskettiin vesille 12. joulukuuta 1914 ja alus otettiin 23. maaliskuuta 1915 Saksan keisarillisen laivastoon torpedoveneenä nimellä V-108.Gardiner, Robert 1906-1921 s. 170Gröner, Erich s. 186

 Palvelus 
Alus oli sodan ajan lähinnä Itämerellä. Sodan päätyttyä alus määrättiin luovutettavaksi Puolalle. Alus oli Britanniassa, jossa se huollettiin joulukuusta 1920 elokuuhun 1921 Rosythin telakalla ennen siirtoa. Aluksen piti siirtyä Puolaan omin konein, mutta konerikon seurauksena se saapui 3. lokakuuta 1921 hinattuna Danzigiin.Dodson 2018 s. 134

Alus otettiin virallisesti Puolan merivoimien palvelukseen nimellä ORP Kaszub. Se oli torpedoveneviirikössä ().  Alus tuhoutui 20. heinäkuuta 1925 Danzig Neufahrwasserissa kattilaräjähdyksessä, jonka syytä ei tiedetä. Aluksen etuosa upposi, mutta peräosa pysyi pinnalla. Keula nostettiin 29. heinäkuuta 1925. Kumpikin osa siirrettiin telakalle tutkittavaksi, minkä jälkeen hylky romutettiin. Turmassa sai surmansa kolme miehistönjäsentä.

Lähteet

 Viitteet 

Luokka:Puolan merivoimien torpedoveneet